
Comisia pentru buget,

finanţe şi bănci

Bucureşti  06.03.2001

Nr.XVIII/2/227

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.195/2000 privind scutirea de la plata taxelor vamale, precum şi a suprataxelor vamale pentru instalaţii, echipamente, utilaje şi părţi ale acestora, know-how, precum şi combustibili energetici care sunt importaţi prin credite externe contractate cu garanţia statului de companii şi societăţi naţionale, instituţii publice şi societăţi comerciale, cu care comisia noastră a fost sesizată în fond cu adresa Biroului Permanent nr.136 din 5 martie 2001.

PREŞEDINTE,

Prof.dr. Florin Georgescu

Comisia pentru buget,

finanţe şi bănci

Bucureşti  06.03.2001

Nr.227

RAPORT

asupra proiectului de Lege pentru aprobarea Ordonanţei de urgenţă a Guvernului nr.195/2000 privind scutirea de la plata taxelor vamale, precum şi a suprataxelor vamale pentru instalaţii, echipamente, utilaje şi părţi ale acestora, know-how, precum şi combustibili energetici care sunt importaţi prin credite externe contractate cu garanţia statului de companii şi societăţi naţionale, instituţii publice şi societăţi comerciale
In urma examinării proiectului de Lege pentru aprobarea Ordonanţei de urgenţă a Guvernului nr.195/2000 privind scutirea de la plata taxelor vamale, precum şi a suprataxelor vamale pentru instalaţii, echipamente, utilaje şi părţi ale acestora, know-how, precum şi combustibili energetici care sunt importaţi prin credite externe contractate cu garanţia statului de companii şi societăţi naţionale, instituţii publice şi societăţi comerciale, în şedinţa din 6 martie 2001, propunem ca acesta să fie supus spre dezbatere şi adoptare Plenului Camerei Deputaţilor, cu următoarele amendamente:

Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.
Art.1 alin.(1)

“Se scutesc de la plata taxelor vamale pentru instalaţii, echipamente, utilaje şi părţi ale acestora, know-how, precum şi combustibili energetici (gaze naturale, ţiţei, păcură şi cărbune energetic) achiziţionate de companii, societăţi naţionale, instituţii publice şi societăţi comerciale, pe bază de credite externe care au fost sau vor fi garantate de stat, prin Ministerul Finanţelor Publice”.
Se elimină sintagma “care au fost sau vor fi”, textul devenind:

“Se scutesc de la plata taxelor vamale pentru instalaţii, echipamente, utilaje şi părţi ale acestora, know-how, precum şi combustibili energetici (gaze naturale, ţiţei, păcură şi cărbune energetic) achiziţionate de companii, societăţi naţionale, instituţii publice şi societăţi comerciale, pe bază de credite externe garantate de stat, prin Ministerul Finanţelor Publice”.
Pentru eliminarea confuziilor în aplicare.

2.
Art.2.

“Ministerele de resort, împreună cu Ministerul Finanţelor Publice vor emite ordine comune, anuale, pentru fiecare credit extern garantat, cuprinzând lista tuturor instalaţiilor, echipamentelor, utilajelor şi părţi ale acestora, know-how, pentru fiecare import în parte, cu precizarea valorilor care urmează să fie scutite de la plata taxelor vamale”.
Art. 2 va avea următorul cuprins:

“Lista instalaţiilor, echipamentelor, utilajelor şi părţi ale acestora, know-how, cu precizarea valorilor care urmează să fie scutite de la plata taxelor vamale, va fi aprobată prin Hotărâre de Guvern, la propunerea Ministerului Finanţelor Publice împreună cu ministerele de resort, pentru fiecare proiect în parte”.

Autor: Comisia pentru buget, finanţe şi bănci
Întrucât Guvernul stabileşte priorităţile, se impune ca listele să fie aprobate prin Hotărâri de Guvern.

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr. Birtalan Akos

Experţi parlamentari:

Bărdiţă Mariana

Onete Alexandru

